Odd Østbye

Odd Kjeld Østbye (født 14. april 1925 i Vestre Aker, død 4. januar 2009 i Bærum) var en norsk arkitekt, professor ved Arkitekthøgskolen i Oslo og rektor samme sted i perioden 1989–1992.

Blant arbeider han har utført er Grorud brannstasjon, Snarøya kirke, Kirkelandet kirke, Karasjok kirke, Åssiden kirke, Venabygd fjellkapell og Sletta kirke.

Priser og utmerkelser 
Østbye fikk Houens fonds diplom for Grorud brannstasjon i 1975 og Betongtavlen i 1987 for Kreditkassens nye hovedkontor i Middelthunsgate i Oslo. Sammen med Harald Hille fikk han Betongtavlen i 1985 for Snarøya kirke.

Østbye mottok Kongens fortjenstmedalje i sølv i 2004.

Referanser

Kilder 
 Omtale fra Arkitekthøgskolen
 Norsk biografisk leksikon

 
Norske arkitekturprofessorer
Kongens fortjenstmedalje i sølv
Betongtavlen
Houens fonds diplom
Personer fra Oslo